Nóg brandstof uit Transnet-pype gesteel | Maroela Media
Berigte van peutery met sommige van Transnet se brandstofpypleiding en diefstal uit die stelsel is tot dusver in veral Mpumalanga, Gauteng en die Vrystaat aangemeld.
In die jongste voorval het diewe 'n gat in die ondergrondse pypleiding langs die Koppiesdam-pad, naby Bloemfontein, geboor. Hulle het 'n drie meter lange pyp, versteek onder gras, gebruik om die brandstof vermoedelik tot in vragmotors te pomp, het ao. Lynda Steyn, woordvoerder van die Valke in die Vrystaat, gesê.
"Dit is onduidelik hoeveel brandstof op dié manier gesteel is, of wat die waarde daarvan is. Dit lyk egter of die diefstal en peutery al 'n geruime tyd duur," het sy gesê.
'n Veiligheidswag van Transnet het Dinsdag alarm gemaak nadat hy op die toneel afgekom het.
Steyn sê die gepeuter aan die pyp het nou tot 'n verlaging in druk in die pyp gelei.
Die Valke ondersoek die diefstal in samewerking met die kriminele misdaadrekordsentrum.
In nog 'n voorval is twee mans Vrydag aangekeer nadat hulle glo diesel uit 'n Transnet-pypleiding digby Delmas in Mpumalanga gesteel het. Ses van hul vermeende makkers het ontsnap toe die polisie toegeslaan het.
Die boewe het kragopwekkers gebruik om diesel uit die pyp tot in 'n 20 000 ℓ-tenkwa te pomp.
Die polisie het 'n beroep op mense gedoen om dadelik enige verdagte bedrywighede aan te meld.
brandstof diefstal Transnet
Dit is darem maar lekker in SA.
Het ek dan nie nou onlangs op Maroela gelees van een of ander groep soos Afriforum of TLU (kan nie onthou)wat sê dat belastingbetalers dreig met weerhouding van belasting oorbetalings nie. Hier is mos slim mense hier buite. Kry dit van die vloer af groot ASB
Skuus, my vorige plasing verwys eintlik na die "hand out" wat nou weer vir Prasa gegee is. Ek is net siek en sat vir ons geld wat so gemors word.
Ek het mos in die vorige geval by Delmas gese dit is nie die eerste keer nie, vinnige maklike manier van geld kry, soos ou Frikkie se dit is sabotasie en hoop hul word swaar gestraf.